Justice (Justin Bieber albumas)
Justice – šeštasis kanadiečių atlikėjo Justin Bieber studijinis albumas, išleistas 2021 m. kovo 19 d. Albumui pristatyti išleisti šeši singlai: „Holy“, „Lonely“, „Anyone“, „Hold On“, „Peaches“ ir „Ghost“. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota 154 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas aštuntuoju atlikėjo įrašu, pasiekusiu šią viršūnę. Šioje vietoje jis išbuvo dvi savaites. Jungtinėje Karalystėje „Justice“ pasiekė antrąją reitingo vietą, o Lietuvoje – pirmąją. 2023 m. vasario mėnesio duomenimis, JAV parduota per du milijonus įrašo kopijų ir jis tapęs dukart platininiu. 2022 m. vykusiuose „Grammy“ apdovanojimuose albumas nominuotas metų albumo ir geriausio vokalinio pop albumo kategorijose. Daina „Peaches“ nominuota metų dainos, metų įrašo, geriausio R&B atlikimo ir geriausio vaizdo klipo nominacijose, „Lonely“ – geriausio grupinio pop atlikimo, o „Anyone“ – geriausio solinio pop atlikimo.